Det er efterhånden længe siden, at AaB har vundet en superligakamp. Ikke siden 22. september, da holdet hjemme slog Viborg 1-0, er det blevet til tre point på kontoen. Fredag aften blev det ikke bedre for nordjyderne, da de var rejst til Esbjerg, hvor ligaens bundhold ventede. Men ikke engang bundproppen, som inden fredagens opgør kun havde vundet en enkelt kamp i sæsonen, kunne AaB slå. Med to scoringer i første halvleg og en tredje lige efter pausen, vandt Esbjerg med 3-0, og sendte de efterhånden meget sejrshungrende AaB'ere hjem uden point. Det rykkede ikke ved Esbjergs placering som nummer 14 og sidst i superligaen, mens AaB er nummer otte.

Referat:
Fredag aften måtte AaB rejse hjem fra Esbjerg med et nederlag på 0-3 til superligaen bundhold.